Օգտատերերի միջև կատարված հարցումները ցույց են տալիս, որ ինտերնետ դիտարկիչների հարցում 81%-ի համար ամենակարևոր պայմանը ծրագրի արագությունն է: Այս փաստը չի վրիպել Maxthon ընկերության աշխատողների աչքերից և նրանք թողարկել են աշխարհի ամենաարագ ինտերնետ դիտարկիչը, որն աշխատում է Windows օպերացիոն համակարգում: Ճիշտն ասած, ես ինքս չէի հավատում այս փաստին, սակայն ինչպես ասում են՝ ավելի լավ է մեկ անգամ տեսնել, քան 100 անգամ լսել: Maxthon-ի կողմից ստեղծված այս նոր MxNitro ծրագիրը ծրագիրը տեղադրվում, բացվում և աշխատում է շատ արագ: Իմ համակարգչի վրա այս ծրագիրը տեղադրվեց ընդամենը 4 վայրկյանում և բացվեց 1 վայրկյանում: Այս ծրագրով կայքեր բացելու դեպքում նույնպես միանգամից զգացվում է կայքերի բեռնման մեծ արագություն: